Master Shifu tetep ora percaya yèn Po bisa dadi Dragon Warrior, mula dhèwèké ora gelem nglatih Po, lan terus ngenyèk amarga Po ora duwé tèhnik lan dhasar kung fu. Nanging Oogway tetep njurung Po kanggo tetep latihan. Weruh yèn Tai Lung wis kabur saka kunjara, Master Shifu gelem nglatih Po. Nanging Po tetep waé kuwalahen lan durung bisa. Master Shifu golèk kepiyé carané nggawé Po supaya bisa kung fu, ya iku nganggo panganan, amarga Po senengané mangan.